เรื่องร้องเรียน (ถนน,ทางเท้า,ร้องเรียน,จราจร,ความปลอดภัย) วันที่ 2023-07-23 03:36:53 — แขวงพระโขนงเหนือ เขตวัฒนา กรุงเทพมหานคร
ผมขออนุญาตแจ้งปัญหาเรื่อง มอเตอร์ไซค์ขับย้อนศรบริเวณ บีทีเอสอ่อนนุช - ซอยสุขุมวิท 79  - ซอยสุขุมวิท 77/1 โดยมีรายละเอียดดังนี้ครับ

- มีมอเตอร์ไซค์จำนวนมากที่ขับย้อนศรจากบริเวณทางขึ้นบีทีเอสอ่อนนุช และจากวินมอไซ ซอยสุขุมวิท 79 ย้อนกลับมาเพื่อเข้าซอยสุขุมวิท 77/1 และทะลุเข้าบริเวณห้าง Big C อ่อนนุช เพื่อออกถนนอ่อนนุช (สุขุมวิท 77) ครับ

- ผู้ขับย้อนศรส่วนใหญ่จะเป็นวินมอเตอร์ไซค์ 2 กลุ่มครับคือ

1. วินปากซอย สุขุมวิท 79 ที่ขับสวนเลน พร้อมผู้โดยสาร เพื่อเข้าถนนอ่อนนุช (ช่วงค่ำจะเห็นขับสวนเลนตลอดครับ)

2. วินอื่นๆ ที่มาส่งผู้โดยสารที่บีทีเอส แล้วขับสวนเลนกลับ

- พบว่ามีการขับย้อนศรในช่วงที่ห้าง Big C เปิดประตูเวลา 7.00 - 22.00 น. (ประตูอยู่สุดซอยสุขุมวิท 77/1) แต่จะเยอะเป็นพิเศษในช่วงเวลาเร่งด่วน ก่อน - หลังเวลาทำงาน ครับ

- บริเวณเกิดเหตุอยู่ห่างจาก สน.พระโขนง แค่ราว 100 - 200 เมตรครับ แต่ไม่มีเจ้าหน้าที่ตำรวจเข้ามากำกับดูแลเลยครับ ทางผมเคยแจ้งเรื่องไปที่เพจ สน. พระโขนงโดยตรงแล้ว ไม่มีการตอบกลับ หรือดำเนินการใดๆ ครับ

ผลกระทบคือ
- ทำให้รถติดมากขึ้น เนื่องจากเลนจราจรหายไปเกือบ 1 เลนครับ
- เป็นอันตรายต่อทั้งผู้ขับย้อนศรเอง ผู้โดยสารที่นั่งมาด้วย และผู้ขับคนอื่นๆ ด้วยครับ
- ซอย 77/1 เป็นซอยที่คนใช้เดินเท้าเพื่อเดินทางไป - กลับบีทีเอสค่อนข้างเยอะครับ แต่เป็นซอยเล็กๆ ไม่มีทางเท้า ซึ่งการที่มีรถ จยย. จำนวนมาก ก็เป็นการเพิ่มความเสี่ยงในการเกิดอุบัติเ้หตุเช่นเดียวกันครับ

*ผมเอง ในฐานะผู้ขับรถยนต์ในบริเวณนั้น เวลาขับออกจากซอยต้องคอยระวังมอเตอร์ไซค์ที่ย้อนศรมาเหมือนกันครับ อันตรายมาก

ส่วนตัวผมคิดว่าหากมีการติดตั้งกล้องและปรับเงินอย่างจริงจัง หรือมีเจ้าหน้าที่ตำรวจคอยกำกับดูแลบริเวณทางเข้าซอยสุขุมวิท 77/1 น่าจะช่วยได้มากเลยครับ

ผมขอรบกวนทาง กทม. ช่วยพิจารณาแก้ไขประเด็นปัญหานี้ทีนะครับ